महाभारतम्-05-उद्योगपर्व-141
कर्णेन कृष्णंप्रति स्वस्य पाण्डवपक्षप्रवेशे सयुक्तिकं प्रतिबन्धकनिरूपणपूर्वकं स्वरहस्यगोपनप्रार्थनादि ।। 1 ।।

5-141-4	यथा न कुलजस्तथेति कo पाठः ।। 
5-141-14 आवाहाः कुलधर्माः ।।
5-141-15 मां च । मित्रमिति शेषः ।।
5-141-19 ब्रयास्त्वं पाण्डवान्प्रतीति शेषः ।।
5-141-20 नियमं गोपनम् ।।
5-141-28 समुदानयः समुदायीकरणम् ।।
5-141-41 परिस्तोमाः सोमचमसादयः ।।
5-141-42 प्रतिप्रस्थाताऽध्वर्योस्तव द्वितीयः तस्य कर्म प्रतिप्रास्थानिकम् ।।
5-141-43 अतिरात्रे ऋतौ। श्लेषेण निशीथेच। घटोत्कचः रात्रिचरत्वात् शामित्रं करिष्यति ।।
5-141-46 पुनश्चितिर्यज्ञानन्तरं चयनारम्भो यज्ञविशेषेषूक्तः ।।
5-141-47 आनर्दं महानादं नर्दतः। णमुलन्तं पूर्वपदम्। सूयं सोमाभिषवः। सुत्या भविष्यतीति कo पाठः ।।
5-141-48 यज्ञावसानं यज्ञस्य मध्येमध्ये विरम्यावस्थानम् ।।